SC จับมือ PTT ตั้งสถานีชาร์จ “รถ EV” ประเดิมโครงการแรก “เซ็นทริค รัชโยธิน”
SC จับมือ PTT ตั้งสถานีชาร์จ “รถ EV” ประเดิมโครงการแรก “เซ็นทริค รัชโยธิน”
SC จับมือ PTT ตั้งสถานีชาร์จ “รถ EV” ประเดิมโครงการแรก “เซ็นทริค รัชโยธิน”
6 มี.ค. 2563

บริษัท เอสซี แอสเสท คอร์ปอเรชั่น จำกัด (มหาชน) หรือ SC ร่วมมือกับ บริษัท ปตท. จำกัด (มหาชน) หรือ PTT ติดตั้งสถานีชาร์จไฟฟ้าสำหรับรถยนต์ไฟฟ้า (Electric Vehicle Charger Station) หรือ EV Charger Station เพื่ออำนวยความสะดวกให้ลูกบ้านที่ใช้รถยนต์ไฟฟ้า (EV)
โดยลูกบ้านภายในโครงการเซ็นทริค รัชโยธิน สามารถเติมไฟฟ้าได้เองจากสถานีได้โดยสะดวก เพียงนำหัวจ่ายไฟต่อเข้ากับรถคล้ายกับการเติมน้ำมัน ที่มีระบบการทำงานง่าย ไม่ซับซ้อน รองรับการใช้รถยนต์ไฟฟ้าที่ได้รับความสนใจมากขึ้นทั่วโลก และมีแนวโน้มที่จะใช้อย่างแพร่หลายในอนาคต อีกทั้งยังเป็นการส่งเสริมการใช้พลังงานทดแทนที่ช่วยลดมลพิษต่อสิ่งแวดล้อม
นอกจากนี้ยังได้ร่วมกับ Nasket และ Box24 ผู้ให้บริการล็อคเกอร์อัจฉริยะ นอกจากส่ง-รับฝาก สิ่งของ และ สั่งสินค้า ผ่านตู้ล็อคเกอร์ 24 ชั่วโมง ที่ตอบโจทย์และแก้ไขปัญหาสำหรับชีวิตคนเมืองโดยเฉพาะแล้ว ยังมีคุณสมบัติพิเศษเป็นที่แรกในประเทศไทย ที่สามารถเปิดได้ 2 ด้าน ซึ่งคนส่งของจะสามารถเปิดและใส่ของได้เลย จากนั้นจะมีระบบ Notification แจ้งเตือนไปยังเจ้าของห้องให้มารับของได้ทันที